Nr.………/ ……………

Către:**INSTITUTIA PREFECTULUI – JUDETUL OLT**

**Ref: Prezentarea activitatii Economiei Sociale si facilitati acordate**

 **“ Luna Mai 2023 - luna economiei sociale” ;**

Sub egida **“ Luna Mai – luna Promovarii Economiei Sociale**” , **in data de 10.05.2023 , ora 11,00 la sediul AJOFM OLT si in data de 16.05.2023 , ora 11,00 la sediul Agentiei Locale Caracal s–au desfasurat 2**  mese rotunde cu tema **”Economia socială – principii, obiective și rolul compartimentului pentru economie socială precum și facilitate acordate”.** La eveniment au participat reprezentanți ai AJOFM OLT, membrii ai compartimentului de Economie Sociala, ai autoritatilor locale din judet cat si reprezentanti ai entitatilor economice atestate ca Intreprinderi sociale

In cadrul meselor rotunde au fost abordate teme privind rolul Economiei Sociale în incluziunea socială, creșterea capacității de ocupare, economia socială – o nouă perspectivă pentru dezvoltarea durabilă și dezvoltarea Economiei Sociale în România din anul 2011 până în prezent cat si conștientizarea tuturor membrilor comunitătilor de la nivel judetean cu privire la importanța pe care o are Economia Socială în îmbunătățirea condițiilor de viața și oferirea oportunități pentru persoanele care fac parte din categorii vulnerabile.

Deasemenea in data de **12 mai 2023 in cadrul Bursei generale a locurilor de munca** , reprezentantii entitatilor economice atestate ca intreprinderi sociale **au fost invitati pentru a participa in organizarea unui punct de informare privind domeniul economiei sociale.**

Atestarea întreprinderilor sociale și certificarea întreprinderilor sociale de inserție sunt gratuite și se realizează de către Agenția Națională pentru Ocuparea Forței de Muncă prin agențiile județene, respectiv Agenția Municipală pentru Ocuparea Forței de Muncă București. Procesul de atestare a început în anul 2016, iar până la finele lunii aprilie 2023 in cadrul Agentiei Judetene pentru Ocuparea Fortei de Munca Olt au fost acordate 28 de atestate ca întreprindere socială (ÎS) și 2 de certificate de întreprindere socială de inserție (ÎSI)/marcă sociala.

Luna mai este luna promovării economiei sociale și este dedicată organizării unor evenimente și acțiuni de conștientizare a importanței dezvoltării acestui sector pentru întreaga activitate.

Termenul de **întreprindere socială** este definit de Legea nr. 219/2015 cu modificarile si completarile ulterioare , privind Economia socială astfel: o **întreprindere socială** reprezintă persoana juridică de drept privat care dovedește că respectă, conform actelor legale de înfiinţare şi organizare, cumulativ, definiţia şi principiile economiei sociale prevăzute în lege.

În sensul prezentei legi, întreprinderile sociale pot fi:
  a) societăţile cooperative de gradul I, care funcţionează în baza Legii nr. 1/2005 privind organizarea şi funcţionarea cooperaţiei, republicată;
  b) cooperativele de credit, care funcţionează în baza Ordonanţei de urgenţă a Guvernului nr. 99/2006 privind instituţiile de credit şi adecvarea capitalului, aprobată cu modificări şi completări prin Legea nr. 227/2007, cu modificările şi completările ulterioare;
  c) asociaţiile şi fundaţiile, care funcţionează în baza Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare;
  d) casele de ajutor reciproc ale salariaţilor, care funcţionează în baza Legii nr. 122/1996 privind regimul juridic al caselor de ajutor reciproc ale salariaţilor şi al uniunilor acestora, republicată;
  e) casele de ajutor reciproc ale pensionarilor, care sunt înfiinţate şi funcţionează în baza Legii nr. 540/2002 privind casele de ajutor reciproc ale pensionarilor, cu modificările şi completările ulterioare;
  f) societăţile agricole, care funcţionează în baza Legii nr. 36/1991 privind societăţile agricole şi alte forme de asociere în agricultură, cu modificările ulterioare;
  g) orice alte categorii de persoane juridice care respectă, conform actelor legale de înfiinţare şi organizare, cumulativ, definiţia şi principiile economiei sociale prevăzute în prezenta lege.

**Întreprinderea socială de inserție***reprezintă întreprinderea socială care are permanent, cel puțin 30% din personalul angajat aparținând grupului vulnerabil, astfel încât timpul de lucru cumulat al acestor angajați să reprezinte 30% din totalul timpului de lucru al tuturor angajaților, și care are ca scop lupta împotriva excluziunii, discriminărilor și șomajului prin inserția socio-profesională a persoanelor defavorizate*.

Conform Legii nr. 219/2015, în **grupurile vulnerabile** sunt incluse următoarele categorii sociale:

* Persoane aflate în sistemul de protecție a copilului sau care provin din acest sistem (conform prevederilor Legii nr. 272/2004 privind protecţia şi promovarea drepturilor copilului, republicată, cu modificările şi completările ulterioare);
* Persoane din familiile beneficiare de ajutor social (respectând prevederile Legii nr. 416/2001 privind venitul minim garantat cu modificările şi completările ulterioare);
* Persoane care fac parte din familii beneficiare de alocaţie pentru susţinerea familiei (conform prevederilor Legii nr. 277/2010 privind alocaţia pentru susţinerea familiei, republicată, cu modificările şi completările ulterioare);
* Persoane solicitante de azil sau beneficiare ale protecției internaționale (definite conform Legii nr. 122/2006 privind azilul în România, cu modificările şi completările ulterioare);
* Persoanele fără adăpost;
* Persoanele aflate în situație de risc de a-și pierde capacitatea de satisfacere a nevoilor zilnice de trai.

Domeniul economiei sociale, stabilirea măsurilor de promovare și de sprijinire a economiei sociale, precum și condițiile de atestare a întreprinderilor sociale și de certificare a întreprinderilor sociale de inserție sunt reglementate de Legea nr. 219/2015 modificata si completata prin OUG 33/2022. Contribuind la dezvoltarea comunităților locale, economia socială are ca obiective consolidarea coeziunii economice și sociale, ocuparea forței de muncă și dezvoltarea serviciilor sociale. „Pentru îndeplinirea acestor obiective, entitățile economiei sociale desfășoară, în principal, următoarele activități de interes general: producerea de bunuri, prestarea de servicii și/sau execuția de lucrări care contribuie la bunăstarea comunității sau a membrilor acesteia; promovarea cu prioritate a unor activități care pot genera sau asigura locuri de muncă pentru încadrarea persoanelor aparținând grupului vulnerabil; dezvoltarea unor programe de formare profesională dedicate persoanelor din grupul vulnerabil; dezvoltarea serviciilor sociale pentru creșterea

În vederea susținerii activității întreprinderilor sociale, s-a decis dezvoltarea și diversificarea surselor de finanțare prin:

**▪** facilități din partea autorităților locale;

 **▪** modificarea și completarea legii prin includerea întreprinderilor sociale, alături de întreprinderile sociale de inserție, ca beneficiari ai prevederilor Legii nr.76/2002 privind sistemul asigurărilor pentru șomaj și stimularea ocupării forței de muncă, pentru angajarea tinerilor cu risc de marginalizare socială, beneficiind de **facilitățile prevăzute de lege** pentru această categorie de angajatori;

1. introducerea posibilității ca întreprinderile sociale să beneficieze de subvențiile în cuantum de 2.250 de lei acordate pentru încadrarea în muncă pe durată nedeterminată, a absolvenților, inclusiv din rândul persoanelor cu handicap, ori a șomerilor în vârstă de peste 45 de ani, șomerilor care sunt părinți unici susținători ai familiilor monoparentale, a celor de lungă durată sau tineri NEET;
2. subvenționarea cheltuielilor cu formare profesională pentru angajații care aparțin grupului vulnerabil, în procentaj de 50% din cheltuielile cu serviciile de formare profesională, din bugetul asigurărilor pentru șomaj.

Totodată, pentru încurajarea dezvoltării activității întreprinderilor sociale, au fost extinse **facilitățile și oportunitățile de finanțare** pentru toate aceste entități, prin includerea surselor de finanțare publice și/sau private, naționale ori internaționale.

**Procedura de acordare a facilităților pentru întreprinderi sociale și întreprinderi sociale de inserție, aprobată de Guvern:**

Guvernul a aprobat o hotărâre prin care sunt modificate și completate Normele metodologice de aplicare a Legii nr. 219/2015 privind economia socială, fiind introduse dispoziții care să soluționeze unele dificultăți întâmpinate în implementarea acesteia și care să pună în aplicare modificările legislative prevăzute de Ordonanța de urgenţă a Guvernului nr. 33/2022 pentru modificarea şi completarea legii menționate.

Principala noutate adusă de actul normativ este introducerea unei proceduri de **acordare facilităților pentru întreprinderile sociale și întreprinderile sociale de inserție.** În acest sens, aceste structuri trebuie să depună, la autorităţile administraţiei publice locale în a cărui rază teritorială își desfășoară activitatea, o cerere însoţită de un memoriu justificativ, din care să rezulte necesitatea şi oportunitatea acordării acestor facilităţi.

Actul normativ reglementează procedura legală în baza căreia autoritățile publice locale să poată acorda scutiri de taxe și impozite întreprinderilor sociale și întreprinderilor sociale de inserție care au sediul în circumscripția administrației publice locale, prin hotărâri ale consiliilor locale.

 Întreprinderile sociale de inserţie pot beneficia de **următoarele facilităţi din partea autorităţilor administraţiei publice locale:**

  a) atribuirea unor spaţii şi/sau terenuri aflate în domeniul public al unităţilor/subdiviziunilor administerativ teritoriale , in scopul desfasurarii activitatilor pebtru care le a fost acordata marca sociala;

   b) sprijin în promovarea produselor realizate şi/sau furnizate, serviciilor prestate ori lucrărilor executate în comunitate, precum si in identificarea unor piete de desfacere a acestora;

  c) alte facilităţi şi scutiri de taxe şi impozite acordate de autorităţile administraţiei publice locale, în conditiile legii;

  (2) Pentru acordarea facilităţilor mentionate autorităţile administraţiei publice locale îşi pot aproba în bugetele proprii sumele necesare.

In cadrul campaniei de promovare a economiei sociale, AJOFM OLT , derulează acțiuni la nivel judetean în vederea promovării drepturilor și obligațiilor entităților de economie socială atestate și certificate, , precum și creșterii gradului de implicare a autorităților locale în susținerea domeniului economiei sociale.

*Cu stimă,*

**Constantin Citu**

**Director Executiv**